Iru mägi
Iru mägi on koht Tallinna ja Iru küla piiril Vana-Narva maantee ääres Pirita jõe kaldal. Ta ulatub osaliselt Iru linnuse maa-ala kohale. Mäel asub Iru ämm. Iru mäge on mainitud rahvuseepose "Kalevipoeg" kolmandas loos (Kalevi poegade jahilkäik. Linda röövimine. Kalevi poegade kojutulek.). Kalevipoeg läheb vendadega metsa jahile. Rohket saaki kandvad mehed jäävad metsa väsimust puhkama. Tuuslar oli seda ette näinud ja tulnud juba varem paadiga üle mere ning peidab paadi Kalevite kopli alla, Kalevi kalmu ligidalle. Seejärel hiilib ta varga kombel Kalevi tallu ja röövib Linda. Linda hüüab hädas appi ning seda kuulevad jumalad. Teda aitab Pikker (Äike): "Soome tuuslar, tuuletarka, Oli sammud varga saagil I r u m ä e l e sirutanud. Tahtis mäelta teeda võtta Otsekohe mere poole, Kus tal paati ootamassa. Äike astus äkilisti Ähvardelles röövli teele, Pikker põrutas pilvesta;" Tuuslar langes surnu kombel maha, aga Linda muutus kaljupangaks. "Lendva kiirusega loodi Kalevite karske leski Kõrgeks kaljukivi-pakuks, Kivisambaks Iru mäele .